‘राइट टु प्रोटिन’ हाफ म्याराथन अर्को महिना
‘राइट टु प्रोटिन’ हाफ म्याराथन अर्को महिना हुने भएको छ । यो दौडको तेस्रो संस्करण हुनेछ । यसपल्ट दौड चैत १० मा हुनेछ । हाफ म्याराथनसँगै दौडमा पुरुष १० किमि र महिला पाँच किमि पनि समावेश हुनेछ । यस्तै १२ कक्षासम्मका लागि ब्वाइजतर्फ पाँच र गर्ल्सतर्फ तीन किमि दौड पनि राखिएको छ ।
काठमाडौँ — ‘राइट टु प्रोटिन’ हाफ म्याराथन अर्को महिना हुने भएको छ । यो दौडको तेस्रो संस्करण हुनेछ । यसपल्ट दौड चैत १० मा हुनेछ । हाफ म्याराथनसँगै दौडमा पुरुष १० किमि र महिला पाँच किमि पनि समावेश हुनेछ । यस्तै १२ कक्षासम्मका लागि ब्वाइजतर्फ पाँच र गर्ल्सतर्फ तीन किमि दौड पनि राखिएको छ ।फरक क्षमता भएकाका लागि ह्विलचेयर दौड पनि हुनेछ । यो प्रोटिनमाथिको अधिकारबारे जनचेतना बढाउन नेपाल भेटेरिनरी एसोसिएसनको आयोजनामा हुन लागेको हो । प्रतियोगिताको कुल पुरस्कार राशि १४ लाख २५ हजार रुपैयाँ रहेको छ र यसमध्ये हाफ म्याराथन विजेताले एक लाख ३३ हजार पाउनेछ ।दौड दशरथ रंगशालाबाट सुरु हुनेछ र त्यहीं आएर टुंगिनेछ । प्रतियोगितालाई लिएर आइतबार आयोजित पत्रकार सम्मेलनमा आयोजना समितिका अध्यक्ष शीतलकाजी श्रेष्ठले सर्वसाधारणको प्रोटिनमाथिको अधिकारबारे जनचेतना बढ्ने विश्वास पोखे । दौडमा नेपाल एथलेटिक्स संघको प्राविधिक सहयोग रहनेछ ।